1РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/12-25

3.фебруар 2025. године

Б е о г р а д

З А П И С Н И К

ОСМЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 23. ЈАНУАРА 2025. ГОДИНЕ

Седница је почела у 17,03 часова.

Седницом је председавала Невена Ђурић, председница Одбора.

Седници су присуствовали: Небојша Бакарец, Наташа Јовановић, Марко Атлагић, Невена Ђурић, Љубица Вранеш, Дуња Симоновић Братић, Акош Ујхељи, Сања Јефић Бранковић и Јован Јањић, чланови Одбора.

Седници су присуствовали: Наташа Милић Милаш (Јадранка Јовановић), Данијела Вујичић (Лепомир Ивковић) и Душан Марић (Јован Колунџија), заменици чланова Одбора.

Пре преласка на утврђивање дневног реда, председавајућа је констатовала да седници присуствује 12 народних посланика и да су испуњени услови за рад и пуноважно одлучивање.

На предлог председавајуће, чланови Одбора су гласањем (12 „за“, нема против“) усвојили следећи

**Д н е в н и р е д:**

1. Јавни разговор са предложеним кандидатима за чланове Савета Регулаторног тела за електронске медије.

**ПРВА ТАЧКА ДНЕВНОГ РЕДА**: Јавни разговор са предложеним кандидатима за чланове Савета Регулаторног тела за електронске медије.

Председница Одбора обавестила је присутне да је у току дана обављен јавни разговор са предложеним кандидатима у оквиру Јавног слушања у складу са чланом 14. став 8. Закона о електронским медијима. Такође, информисала је чланове и заменике чланова Одбора да је, у складу са чланом 156. став 3. Пословника Народне скупштине прописано да се Извештај као и листа кандидата са биографијама и изјавама кандидата за чланове Савета Регулатора да прихватају кандидатуру упућују Народној скупштини на даље одлучивање.

Председница Одбора је предложила да се Листа кандидата за избор чланова Савета Регулаторног тела за електронске медије упути по хитном поступку у складу са 167. Пословника Народне скупштине, како би се омогућио несметан рад овог органа.

С обзиром да није било пријављених за реч, Одбор је једногласно (12 „за“) прихватио предлог председнице Одбора да се Извештај Одбора упути Народној скупштини по хитном поступку.

Одбор је једногласно за известиоца Одбора на Седници Народне скупштине за одредио Невену Ђурић, председницу Одбора (12 гласова „за“).

Седница је завршена у 17:10 часова.

 СЕКРЕТАР ПРЕДСЕДНИК ОДБОРА

 Дана Гак Невена Ђурић